കൈമനം കരുമം റോഡില് യാത്ര ദുരിതപ ൂര്ണം നേമം : കൈമനം കരുമം റോഡിലൂടെയുള്ള യാത്ര ദുരിതമാകുന്നു. കൈമനം ജംഗ്ഷന് മുതല് കരുമം മധുപാലം വരെയുള്ള ഭാഗത്ത് പൈപ്പിടാനായി കുഴിച്ച കുഴികള് അപകടക്കെണിയാകുകയാണെന്ന് നാട്ടുകാര് പറയുന്നു. ഒരാഴ്ച മുന്പ് ഇട ഗ്രാമം ജംഗ്ഷന് മുന്നിലെ വളവില് കരിങ്കല് കയറ്റിവന്ന ലോറി കുഴിയില് താഴ്ന്നിരുന്നു. ആറ്റുകാല് ക്ഷേത്രത്തിലേക്കും തിരുവല്ലം പരശുരാമ ക്ഷേത്രത്തിലേക്കും പോകാനുള്ള റോഡിലാണ് ഇൗ ദുര്ഗതി. തിരുവല്ലത്തേക്കു പോകുന്ന വഴി മധു പ്പാലത്തും റോഡരികിലെ വളവില് റോഡിനോട് ചേര്ന്ന റോഡിന്റെ സുരക്ഷാ ഭിത്തി തകര്ന്ന് ഒരു വശം കുഴിയായി കിടക്കുകയാണ്. റോഡിന്റെ പല പ്രധാന ഭാഗങ്ങളിലും വന് കുഴികളാണ് രൂപപ്പെട്ടിരിക്കുന്നത് കഴിഞ്ഞ മൂന്ന് മാസത്തിലെറെയായി തകര്ന്ന കിടന്ന റോഡിലാണ് പൈപ്പിന്റെ പേരില് കുഴികള് എടുത്തത്. റോഡ് എത്രയും വേഗം ഗതാഗത യോഗ്യമാക്കി തീര്ക്കാന് നടപടി വേണമെന്നാവശ്യം ശക്തമായിരിക്കുകയാണ്.